Sagunt acollirà la I Jornada de Seguretat en temps de COVID
16 de setembre 2020

![Imagen 1](/media/tstdvclo/78c_simulacro-almarda.jpg)![Imagen 2](/media/0jfh4grn/81_c_img_8772.jpg)

![](/media/actualidad/PublishingImages/Septiembre 2020/78C_I JORNADA DE SEGURIDAD EN TIEMPOS DE COVID[30562]_Pagina_1.jpg)  
  
  

  

  

  

  

  

  

  

  

  

  

  

Sagunt acollirà la I Jornada de Seguretat en temps de COVID, organitzada per l'Ajuntament de Sagunt i la seua Policia Local. Es tracta d'una sèrie de ponències oferides per membres de les forces i cossos de seguretat locals, d'entitats com ara Bandera Blava o d'empreses que han participat en la seguretat de les platges del municipi com són General Drons o Mars Intelligence. 

  

Per a la regidora de Policia Local, Natalia Antonino, estes jornades són necessàries «**per a adaptar els servicis que el cos de la Policia Local presta tant a Sagunt com en altres ciutats en els temps de pandèmia i que serviran per a nodrir-nos amb experiències específiques i coordinar-nos entre totes les ciutats de la Comunitat Valenciana perquè eixos servicis es realitzen amb la millor qualitat i eficàcia possibles**».

  

La jornada comptarà amb la presència la regidora delegada de Policia Local, Natalia Antonino, i de l'alcalde de Sagunt, Darío Moreno, qui s'encarregaran d'obrir i tancar la jornada, respectivament, acompanyats pel comissari principal de la Policia Local de Sagunt, Rafael de Manuel, i pel secretari autonòmic de l'Agència de Seguretat i Emergències i 112, José María Ángel Batalla. 

  

L'obertura de la jornada serà a les 9.30 hores, i a continuació, a les 10 hores tindrà lloc ‘_Turisme segur: creació, evolució i adaptació a la nova normalitat de la Policia de Platges_’, a càrrec de l'inspector de Policia Local i responsable de la secció de Policia de Platges, Antonio Pacheco. A continuació, el vicepresident primer de l'Associació d'Educació Ambiental i del Consumidor de Bandera Blava a Espanya, José Palacio Aguilar, oferirà ‘_Iniciatives d'interés per a la seguretat a les platges. Sagunt municipi segur_’. I abans de la parada de mig matí, el cofundador i CEO de l'empresa General Drons, Adrián Plazas, oferirà ‘_Potencia la seguretat de les teues platges reforçant els servicis de socorrisme mitjançant l'ús de drons_’.

  

A partir de les 12 hores, l'inspector de la Policia Local i responsable de la secció de Seguretat Ciutadana, Esteban Feria, tractarà ‘_Aplicacions en seguretat ciutadana: el dron com a eina per a un municipi segur_’. Després, els CEOS de l'empresa Mars Intelligence, Vicenç Guillem i Iñaki Jauregui, oferiran ‘_Aplicacions en operatius reals en seguretat_’. A continuació, la cap del Servici d'Emergències, Inmaculada Piles, parlarà sobre ‘_La utilització de drons en situacions d'emergència_’.

  

Finalment, després de la clausura a les 13.30 hores tindrà lloc una demostració a la platja del Port de Sagunt amb la realització d'un simulacre.

![](/media/tstdvclo/78c_simulacro-almarda.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-la-i-jornada-de-seguretat-en-temps-de-covid/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-la-i-jornada-de-seguretat-en-temps-de-covid/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-la-i-jornada-de-seguretat-en-temps-de-covid/ "Linked In")
*   [](mailto:?body=https://aytosagunto.es/va/actualitat/sagunt-acollira-la-i-jornada-de-seguretat-en-temps-de-covid/)